galenus.in-hippocratis-de-victu-acutorum-commentaria-iv 3.7
Κιῤῥῷ δὲ οἴνῳ καὶ μέλανι . αὐστηρῷ ἐν ταύτῃσι τῇσι νούσοισιν ἐς τάδε ἂν χρήσαιο · εἰ καρηβαρίη μὲν μὴ ἐνείη , μηδὲ φρενῶν ἅψις μηδὲ τὸ πτύελον κωλύοιτο τῆς ἀνόδου , μηδὲ τὸ οὖρον ἴσχοιτο , τὰ διαχωρήματα δὲ πλαδαρώτερα καὶ ξυσματωδέστερα εἴη · ἐν δὴ τοῖσι τοιουτέοισι πρέποι ἂν μάλιστα μεταβάλλειν ἐκ τοῦ λευκοῦ καὶ ὁκόσα τουτέοισιν ἐμφερέα . Ὁ μὲν γλυκὺς οἶνος εὐθὺς καὶ μέλας ἐστὶν , οὐ μὴν ὅ γε μέλας εὐθέως ἅπας καὶ γλυκὺς , ἀλλ᾿ αὐστηροί τινες ἐξ αὐτῶν ὑπάρχουσιν , οἷοι παρ᾿ ἡμῖν ἐν Ἀσίᾳ πλησίον Περγάμου καὶ κατὰ Περπερίναν τε καὶ Αἰγάς . ὁ δὲ κατὰ τὴν Κιλικίαν Ἀναβάτης αὐστηρός τε ἅμα καὶ γλυκύς ἐστιν , ἐξ ἐναντίων ποιοτήτων συγκείμενος · διὸ καὶ μοχθηρὸς ὑπάρχει , μήτ᾿ ἀναδιδόμενος μήθ᾿ ὑπερχόμενος , ἀλλ᾿ ἐπὶ πλέον τε παραμένων τῇ ἄνω γαστρὶ καὶ πνευματῶν αὐτήν . ὅ γε μὴν ἄνευ τοῦ γλυκὺς εἶναι μέλας οἶνος αὐστηρὸς εἰς τὰ κατὰ τὴν γαστέρα χρήσιμος , ὅταν ἤτοι πλείω τοῦ προσήκοντος ὑπέρχηται κατ᾿ αὐτὴν , ἢ ξυσματώδη · τηνικαῦτα γὰρ ἐπιτήδειός ἐστιν , ὥσπερ γε καὶ ὁ λευκὸς οἶνος ὁ αὐστηρὸς , ὅσα τ᾿ ἄλλα φάρμακα στύφοντα . πρὸς δὴ ταῦτά φησι καὶ τὸν κιῤῥὸν οἶνον ἁρμόττειν , οὐχ ἁπλῶς ἅπαντα λέγων τὸν κιῤῥὸν , ἀλλὰ τὸν αὐστηρὸν κιῤῥόν · ἐπ᾿ ἀμφοτέρων γὰρ ἀκούειν γε χρὴ τὸ κατὰ τὴν ἀρχὴν τῆς ῥήσεως εἰρημένον οὕτως · κιῤῥῷ δ᾿ ἂν οἴνῳ καὶ μέλανι τοῖς αὐστηροῖς ἐν ταύτῃσι τῇσι νούσοισιν εἰς τάδε ἂν χρήσαιο . διττὸς γὰρ ὁ κιῤῥὸς , ὥσπερ καὶ ὁ μέλας , ὁ μὲν γλυκὺς , ὁ δὲ αὐστηρός · ὄντος καὶ τρίτου παρ᾿ ἑκατέρῳ , ἐξ ἐπιμιξίας ἀμφοτέρων τῶν ποιοτήτων . ἀλλ᾿ ὅ γε μίαν ἔχων ποιότητα διττὸς μὲν ἑκατέρᾳ χρόᾳ , κεφαλῆς δὲ καὶ γνώμης ὁ κιῤῥὸς μᾶλλον ἅπτεται , διότι καὶ θερμότερός ἐστι τοῦ μέλανος · τῷ δ᾿ αὐτῷ λόγῳ καὶ τοὺς πυρετοὺς αὐξάνει , τούτοις γὰρ ἐπιτήδειοι μόνοι τῶν οἴνων εἰσὶν οἱ ὑδατώδεις . εἰκότως οὖν ἐκώλυσε χρῆσθαι τοῖς αὐστηροῖς οἴνοις , εἴτε κιῤῥοὶ τὴν χρόαν εἴτε μέλανές εἰσιν , ἐν δὲ ταῖς καρηβαρίαις καὶ ταῖς βλάβαις τῶν φρενῶν , τουτέστιν ὅπου ὁ πυρετὸς αὐτῶν ἥψατο · καὶ προσέτι γε κᾀκεῖνα τῶν κατὰ θώρακά τε καὶ πνεύμονα νοσημάτων , ἐν οἷς ἴσχεται τὸ πτύελον , ἀνεπιτηδείους τοὺς τοιούτους οἴνους εἶναί φησι καὶ τῶν οὔρων ἐπεχομένων , διὰ τὸ πάχος δηλονότι καὶ τὴν στύψιν .
Lemmas: κιρρός δέ οἶνος καί μέλας . αὐστηρός ἐν οὗτος ὁ νόσος εἰς ὅδε ἄν χράω · εἰ καρηβαρία μέν μή ἔνειμι , μηδέ φρήν ἅψις μηδέ ὁ πτύελον κωλύω ὁ ἄνοδος , μηδέ ὁ οὖρος ἴσχω , ὁ διαχώρημα δέ πλαδαρός καί ξυσματώδης εἰμί · ἐν δή ὁ τοιόυτεος πρέπω ἄν μάλα μεταβάλλω ἐκ ὁ λευκός καί ὁπόσος τόυτεος ἐμφερής . ὁ μέν γλυκύς οἶνος εὐθύς καί μέλας εἰμί , οὐ μήν ὁ γε μέλας εὐθύς ἅπας καί γλυκύς , ἀλλά αὐστηρός τις ἐκ αὐτός ὑπάρχω , οἷος παρά ἐγώ ἐν Ἀσία πλησίον Πέργαμον καί κατά Περπερίνα τε καί Αἰγαί . ὁ δέ κατά ὁ Κιλικία Ἀναβάτης αὐστηρός τε ἅμα καί γλυκύς εἰμί , ἐκ ἐναντίος ποιότης σύγκειμαι · διό καί μοχθηρός ὑπάρχω , μήτε ἀναδίδωμι μήτε ὑπέρχομαι , ἀλλά ἐπί πολύς τε παραμένω ὁ ἄνω γαστήρ καί πνευματόω αὐτός . ὁ γε μήν ἄνευ ὁ γλυκύς εἰμί μέλας οἶνος αὐστηρός εἰς ὁ κατά ὁ γαστήρ χρήσιμος , ὅταν ἤτοι πολύς ὁ προσήκω ὑπέρχομαι κατά αὐτός , ἤ ξυσματώδης · τηνικαῦτα γάρ ἐπιτήδειος εἰμί , ὥσπερ γε καί ὁ λευκός οἶνος ὁ αὐστηρός , ὅσος τε ἄλλος φάρμακον στύφω . πρός δή οὗτος φημί καί ὁ κιρρός οἶνος ἁρμόζω , οὐ ἁπλῶς ἅπας λέγω ὁ κιρρός , ἀλλά ὁ αὐστηρός κιρρός · ἐπί ἀμφότερος γάρ ἀκούω γε χρή ὁ κατά ὁ ἀρχή ὁ ῥῆσις λέγω οὕτως · κιρρός δέ ἄν οἶνος καί μέλας ὁ αὐστηρός ἐν οὗτος ὁ νόσος εἰς ὅδε ἄν χράω . δισσός γάρ ὁ κιρρός , ὥσπερ καί ὁ μέλας , ὁ μέν γλυκύς , ὁ δέ αὐστηρός · εἰμί καί τρίτος παρά ἑκάτερος , ἐκ ἐπιμιξία ἀμφότερος ὁ ποιότης . ἀλλά ὁ γε εἷς ἔχω ποιότης δισσός μέν ἑκάτερος χροιά , κεφαλή δέ καί γνώμη ὁ κιρρός μάλα ἅπτω , διότι καί θερμός εἰμί ὁ μέλας · ὁ δέ αὐτός λόγος καί ὁ πυρετός αὐξάνω , οὗτος γάρ ἐπιτήδειος μόνος ὁ οἶνος εἰμί ὁ ὑδατώδης . ἔοικα οὖν κωλύω χράω ὁ αὐστηρός οἶνος , εἴτε κιρρός ὁ χροιά εἴτε μέλας εἰμί , ἐν δέ ὁ καρηβαρία καί ὁ βλάβη ὁ φρήν , τουτέστι ὅπου ὁ πυρετός αὐτός ἅπτω · καί προσέτι γε κοᾀκίς ὁ κατά θώραξ τε καί πνεύμων νόσημα , ἐν ὅς ἴσχω ὁ πτύελον , ἀνεπιτήδειος ὁ τοιοῦτος οἶνος εἰμί φημί καί ὁ ὅρος ἐπέχω , διά ὁ πάχος δηλονότι καί ὁ στῦψις .